AAV "2025Q3

เกณฑ์ในการจัดทำ

ข้อมูลทางการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยไม่รวมการเปิดเผยข้อมูลทั้งหมดที่จำเป็นในงบการเงินฉบับสมบูรณ์ และควรอ่านร่วมกับงบการเงินสำหรับปีสิ้นสุดวันที่ 31 ธันวาคม 2567

ข้อมูลทางการเงินระหว่างกาลรวมและเฉพาะกิจการฉบับภาษาอังกฤษจัดทำขึ้นจากข้อมูลทางการเงินระหว่างกาลภาษาไทยที่จัดทำตามกฎหมาย ในกรณีที่มีเนื้อความขัดแย้งกันหรือมีการตีความแตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

ข้อมูลทางการเงินระหว่างกาลได้รับการอนุมัติโดยคณะกรรมการบริษัท เมื่อวันที่ 12 พฤศจิกายน 2568

ข้อมูลทั่วไป

ข้อมูลทั่วไปของบริษัท

บริษัท เอเชีย เอวิเอชั่น จำกัด (มหาชน) (“บริษัท”) เป็นบริษัทมหาชนซึ่งจัดตั้งและมีภูมิลำเนาในประเทศไทย ธุรกิจหลักของบริษัทคือการลงทุนในบริษัทที่ดำเนินธุรกิจสายการบินราคาประหยัด ที่อยู่ตามที่จดทะเบียนของบริษัทตั้งอยู่เลขที่ 222 
ท่าอากาศยานดอนเมือง อาคารส่วนกลาง ชั้นที่ 3 ห้องเลขที่ 3200 ถนนวิภาวดีรังสิต แขวงสนามบิน เขตดอนเมือง กรุงเทพมหานคร

การดำเนินงานต่อเนื่อง

ณ วันที่ 30 กันยายน 2568 กลุ่มบริษัทมีขาดทุนสะสมและหนี้สินหมุนเวียนสูงกว่าสินทรัพย์หมุนเวียนอย่างมีนัยสำคัญ แม้ว่ากลุ่มบริษัทสามารถเพิ่มจำนวนเที่ยวบินในช่วงปีที่ผ่านมา และมีผลการดำเนินงานดีขึ้น แต่ผลการดำเนินงานของกลุ่มบริษัทยังคงมีความผันผวนอยู่มากเนื่องจากต้นทุนหลักในการดำเนินงานของกลุ่มบริษัทส่วนใหญ่ เช่น ค่าน้ำมัน ค่าเช่าเครื่องบินและค่าบำรุงรักษาเครื่องบินเป็นสกุลเงินต่างประเทศ นอกจากนี้ สินทรัพย์หมุนเวียนของกลุ่มบริษัทส่วนใหญ่ เป็นลูกหนี้คงค้างค่าโดยสารซึ่งบริษัทที่เกี่ยวข้องกันในประเทศมาเลเซียรับเงินแทนกลุ่มบริษัท ปัจจัยดังกล่าวมีผลกระทบต่อการดำเนินงานของกลุ่มบริษัท

ปัจจุบัน ฝ่ายบริหารได้ดำเนินมาตรการต่างๆ รวมถึงการเร่งรัดตามหนี้คงค้างจากบริษัทที่เกี่ยวข้องกัน เพื่อบริหารสภาพคล่องและกระแสเงินสดของกลุ่มบริษัท ในระหว่างงวดจนถึงเดือนตุลาคม 2568 กลุ่มบริษัทได้รับชำระคืนเงินจากลูกหนี้คงค้างค่าโดยสารค้างนานจากบริษัทที่เกี่ยวข้องกันดังกล่าวมาอย่างต่อเนื่อง ส่งผลให้ลูกหนี้คงค้างค่าโดยสารกลับสู่สถานะปกติ ทำให้กลุ่มบริษัทมีสภาพคล่องและกระแสเงินสดดีขึ้นตามลำดับ  ฝ่ายบริหารเชื่อมั่นว่ามาตรการเหล่านี้จะช่วยทำให้กลุ่มบริษัทสามารถดำเนินงานได้อย่างต่อเนื่อง ข้อมูลทางการเงินระหว่างกาลรวมนี้จึงถูกจัดทำขึ้นโดยใช้เกณฑ์สำหรับกิจการที่ดำเนินงานต่อเนื่อง อย่างไรก็ตาม ความสำเร็จของมาตรการต่างๆ ขึ้นอยู่กับปัจจัยภายนอกที่ควบคุมไม่ได้ ดังนั้น จึงยังมีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยเกี่ยวกับความสามารถในการดำเนินงานต่อเนื่องของกลุ่ม บริษัท

ทั้งนี้ ผู้ถือหุ้นใหญ่สูงสุดของกลุ่มบริษัทอยู่ระหว่างการดำเนินการปรับโครงสร้างบริษัท และการเพิ่มทุนเพื่อให้สถานะทางการเงินและสภาพคล่องของกลุ่มกิจการมีความแข็งแรงขึ้น

ข้อมูลนโยบายการบัญชีที่มีสาระสำคัญ

ข้อมูลทางการเงินระหว่างกาลนี้จัดทำขึ้นโดยใช้ข้อมูลนโยบายการบัญชีและวิธีการคำนวณเช่นเดียวกับที่ใช้ในงบการเงินรวมสำหรับปีสิ้นสุดวันที่ 31 ธันวาคม 2567

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่    1 มกราคม 2568 ไม่มีผลกระทบอย่างเป็นสาระสำคัญต่อข้อมูลทางการเงินระหว่างกาลรวมของกลุ่มบริษัท

การใช้ประมาณการและดุลยพินิจ

ในการจัดทำข้อมูลทางการเงินระหว่างกาล ฝ่ายบริหารต้องใช้ดุลยพินิจ การประมาณการ และข้อสมมติฐานที่มีผลกระทบต่อการใช้นโยบายการบัญชีและจำนวนเงินที่รายงานของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจแตกต่างไปจากการประมาณการเหล่านี้

ในการจัดทำข้อมูลทางการเงินระหว่างกาล ผู้บริหารใช้ดุลยพินิจที่สำคัญในการนำข้อมูลนโยบายการบัญชีของกลุ่มบริษัท และแหล่งที่มาของข้อมูลที่สำคัญในการประมาณการที่มีความไม่แน่นอนโดยเป็นวิธีการเดียวกันกับที่ใช้ในงบการเงินรวมสำหรับปีสิ้นสุดวันที่ 31 ธันวาคม 2567

ข้อมูลทางการเงินจำแนกตามส่วนงาน

กลุ่มบริษัทจัดโครงสร้างองค์กรเป็นหน่วยธุรกิจ ในระหว่างงวดปัจจุบัน กลุ่มบริษัทไม่มีการเปลี่ยนแปลงโครงสร้างของส่วนงานดำเนินงานที่รายงาน ข้อมูลรายได้และกำไร (ขาดทุน) ของส่วนงานของกลุ่มบริษัทสำหรับงวดสามเดือนและเก้าเดือนสิ้นสุดวันที่ 
30 กันยายน 2568 และ 2567 มีดังนี้

การดำเนินงานที่เป็นไปตามฤดูกาล

รายได้จากการขายและให้บริการของกลุ่มบริษัทจากการดำเนินธุรกิจให้บริการสายการบินราคาประหยัดเป็นไปตามฤดูกาล 
โดยรายได้จากการขายและให้บริการและต้นทุนขายและบริการส่วนใหญ่โดยปกติจะเกิดขึ้นในช่วงเดือนตุลาคมถึงเดือนมกราคม เนื่องจากพฤติกรรมการเดินทางของผู้โดยสารสัมพันธ์กับช่วงวันหยุดยาวและเทศกาลสำคัญในหลายประเทศ

รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกันในระหว่างงวด

รายการธุรกิจที่มีสาระสำคัญกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัท บริษัทย่อยและกิจการที่เกี่ยวข้องกัน มีรายละเอียดดังนี้

ค่าตอบแทนกรรมการและผู้บริหารสำคัญ

ในระหว่างงวดสามเดือนและเก้าเดือนสิ้นสุดวันที่ 30 กันยายน 2568 และ 2567 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหารสำคัญ ดังต่อไปนี้

ลูกหนี้การค้าและลูกหนี้หมุนเวียนอื่น

เงินลงทุนในบริษัทย่อย

เงินลงทุนในบริษัท ไทยแอร์เอเชีย จำกัด ตามที่แสดงในข้อมูลทางการเงินเฉพาะกิจการ มีรายละเอียดดังต่อไปนี้

ณ วันที่ 30 กันยายน 2568 งบฐานะการเงินของบริษัท ไทยแอร์เอเชีย จำกัด (ก่อนการตัดรายการระหว่างกัน) มีส่วนของผู้ถือหุ้นซึ่งแสดงผลขาดทุนเกินทุนจำนวน 8,693 ล้านบาท (31 ธันวาคม 2567 : 9,457 ล้านบาท)

เมื่อวันที่ 30 เมษายน 2568 ที่ประชุมสามัญผู้ถือหุ้นประจำปีได้มีมติอนุมัติการเพิ่มทุนจดทะเบียนของบริษัทย่อยจาก 968 ล้านบาท เป็น 1,004 ล้านบาท โดยการออกหุ้นสามัญเพิ่มทุนจำนวน 3.60 ล้านหุ้น ในราคาหุ้นละ 10 บาท รวมเป็นเงิน 36 ล้านบาท โดยบริษัทย่อยได้ดำเนินการจดทะเบียนเพิ่มทุนกับกรมพัฒนาธุรกิจการค้าเมื่อวันที่ 14 พฤษภาคม 2568

เงินสำรองบำรุงรักษาเครื่องบิน

รายการเปลี่ยนแปลงของเงินสำรองบำรุงรักษาเครื่องบินสำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

ที่ดิน อาคาร เครื่องบิน ส่วนปรับปรุงอาคารเช่าและอุปกรณ์และสินทรัพย์สิทธิการใช้

รายการเปลี่ยนแปลงของที่ดิน อาคาร เครื่องบิน ส่วนปรับปรุงอาคารเช่าและอุปกรณ์และสินทรัพย์สิทธิการใช้สำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

ที่ดิน อาคาร เครื่องบิน ส่วนปรับปรุงอาคารเช่าและอุปกรณ์

ณ วันที่ 30 กันยายน 2568 บริษัทย่อยได้นำที่ดินพร้อมสิ่งปลูกสร้าง อุปกรณ์ ยานพาหนะ เครื่องบินจำนวน 3 ลำ และเครื่องยนต์เครื่องบินจำนวน 2 เครื่อง ซึ่งมีมูลค่าสุทธิตามบัญชี 3,607 ล้านบาท (31 ธันวาคม 2567 : 3,440 ล้านบาท) ไปค้ำประกันวงเงินสินเชื่อที่ได้รับจากสถาบันการเงินตามที่กล่าวไว้ในหมายเหตุ 13

สินทรัพย์สิทธิการใช้

อสังหาริมทรัพย์เพื่อการลงทุน

ณ วันที่ 30 กันยายน 2568 บริษัทย่อยได้นำที่ดินพร้อมสิ่งปลูกสร้าง ซึ่งมีมูลค่าสุทธิตามบัญชีจำนวน 485 ล้านบาท (31 ธันวาคม 2567 : 493 ล้านบาท) ไปค้ำประกันวงเงินสินเชื่อที่ได้รับจากสถาบันการเงินตามที่กล่าวไว้ในหมายเหตุ 13

กลุ่มบริษัทในฐานะผู้ให้เช่า

บริษัทย่อยเข้าทำสัญญาเช่าสำหรับอสังหาริมทรัพย์เพื่อการลงทุน ซึ่งประกอบด้วยพื้นที่ในอาคารโดยมีอายุสัญญา 15 ปี

บริษัทย่อยมีจำนวนเงินขั้นต่ำที่คาดว่าจะได้รับในอนาคตจากการให้เช่าภายใต้สัญญาเช่าดำเนินงานที่ยกเลิกไม่ได้ ณ วันที่ 30 กันยายน 2568 ดังนี้

เงินกู้ยืมระยะสั้นจากสถาบันการเงิน

ณ วันที่ 30 กันยายน 2568 เงินกู้ยืมระยะสั้นจากสถาบันการเงินเป็นเงินกู้ยืมในรูปตั๋วสัญญาใช้เงิน มีอัตราดอกเบี้ยคงที่และแบบลอยตัวระหว่างร้อยละ 4.75 และ 5.83 ต่อปี (31 ธันวาคม 2567 : อัตราดอกเบี้ยคงที่และแบบลอยตัวระหว่างร้อยละ 4.75 และ 6.40 ต่อปี)

เงินกู้ยืมระยะยาวจากสถาบันการเงิน

ณ วันที่ 30 กันยายน 2568 เงินกู้ยืมระยะยาวดังกล่าวค้ำประกันโดยที่ดินพร้อมสิ่งปลูกสร้าง อุปกรณ์ ยานพาหนะ เครื่องบินและเครื่องยนต์เครื่องบินของบริษัทย่อย ตามที่กล่าวไว้ในหมายเหตุ 10 และหมายเหตุ 11

รายการเปลี่ยนแปลงของเงินกู้ยืมระยะยาวจากสถาบันการเงินสำหรับงวดเก้าเดือนสิ้นสุดวันที่ 30 กันยายน 2568 มีรายละเอียดดังนี้

ภายใต้สัญญาเงินกู้ บริษัทย่อยต้องปฏิบัติตามเงื่อนไขทางการเงินบางประการตามที่ระบุในสัญญา เช่น การดำรงอัตราส่วนความสามารถในการชำระหนี้และอัตราส่วนหนี้สินที่มีภาระดอกเบี้ยต่อส่วนของผู้ถือหุ้นให้เป็นไปตามอัตราที่กำหนดในสัญญา 
เป็นต้น

เมื่อวันที่ 29 กันยายน 2568 บริษัทย่อยได้ลงนามในสัญญาเงินกู้ยืมระยะยาวจำนวน 650 ล้านบาท โดยมีอัตราดอกเบี้ยร้อยละ 
MLR -1.5 ต่อปี สัญญาเงินกู้ยืมดังกล่าวมีระยะเวลา 5 ปี มีกำหนดชำระคืนเป็นงวดทุก 3 เดือน บริษัทย่อยได้ใช้เครื่องบินเป็นหลักประกัน

หุ้นกู้ระยะยาว

หุ้นกู้ระยะยาวเป็นหุ้นกู้ในสกุลเงินบาทประเภทไม่ด้อยสิทธิ และค้ำประกันโดยบริษัท มีอัตราดอกเบี้ยคงที่ โดยมีมูลค่ายุติธรรม 
ณ วันที่ 30 กันยายน 2568 เป็นจำนวน 8,966 ล้านบาท (31 ธันวาคม 2567 : 5,771 ล้านบาท)

รายการเปลี่ยนแปลงของหุ้นกู้ระยะยาวสำหรับงวดเก้าเดือนสิ้นสุดวันที่ 30 กันยายน 2568 มีรายละเอียดดังนี้

เมื่อวันที่ 11 เมษายน 2568 บริษัทย่อยเสนอขายหุ้นกู้ระยะยาว ครั้งที่ 1/2568 ประเภทไม่ด้อยสิทธิ มีประกัน จำนวน 2 ล้านหน่วย 
ในราคาหน่วยละ 1,000 บาท รวมมูลค่าทั้งสิ้น 2,000 ล้านบาท หุ้นกู้มีอายุ 2 ปี 6 เดือน ครบกำหนดไถ่ถอนในวันที่ 11 ตุลาคม 2570 โดยบริษัทย่อยมีสิทธิในการไถ่ถอนก่อนกำหนดได้ตั้งแต่วันที่ 11 ตุลาคม 2568 เป็นต้นไป หุ้นกู้มีอัตราดอกเบี้ยคงที่ร้อยละ 5.50 ต่อปี ชำระดอกเบี้ยทุก ๆ 3 เดือนตลอดอายุหุ้นกู้

เมื่อวันที่ 6 สิงหาคม 2568 บริษัทย่อยเสนอขายหุ้นกู้ระยะยาว ครั้งที่ 2/2568 ประเภทไม่ด้อยสิทธิ มีประกัน จำนวน 2.65 ล้านหน่วย ในราคาหน่วยละ 1,000 บาท รวมมูลค่าทั้งสิ้น 2,650 ล้านบาท หุ้นกู้มีอายุ 3 ปี ครบกำหนดไถ่ถอนในวันที่ 6 สิงหาคม 2571 
โดยบริษัทย่อยมีสิทธิในการไถ่ถอนก่อนกำหนดได้ตั้งแต่วันที่ 6 กุมภาพันธ์ 2569 เป็นต้นไป หุ้นกู้มีอัตราดอกเบี้ยคงที่ร้อยละ 5.50 
ต่อปี ชำระดอกเบี้ยทุก ๆ 3 เดือนตลอดอายุหุ้นกู้

หนี้สินตามสัญญาเช่า

รายการเปลี่ยนแปลงของหนี้สินตามสัญญาเช่าสำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

ภาษีเงินได้

ภาษีเงินได้ในอัตราร้อยละ 2.26 สำหรับงวดเก้าเดือนสิ้นสุดวันที่ 30 กันยายน 2568 (30 กันยายน 2567 : ร้อยละ 18.35) ซึ่งคำนวณขึ้นจากกำไร (ขาดทุน) ก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ในระหว่างงวด กลุ่มบริษัทมีอัตราภาษีเงินได้ที่รายงานแตกต่างจากอัตราภาษีเงินได้ตามกฎหมาย เนื่องจากกลุ่มบริษัทเป็นกิจการที่ได้รับสิทธิประโยชน์ทางภาษีจากคณะกรรมการส่งเสริมการลงทุน ตามพระราชบัญญัติส่งเสริมการลงทุน

ผลกระทบของการปฏิรูปภาษีระหว่างประเทศ - กฎการคำนวณภาษีเงินได้เสาหลักที่สอง (Pillar Two)

กลุ่มบริษัทอยู่ภายใต้ขอบเขตของกฎการคำนวณภาษีเงินได้เสาหลักที่สอง (Pillar Two model rule) ที่เผยแพร่โดยองค์การเพื่อความร่วมมือทางเศรษฐกิจและการพัฒนา (OECD) ทั้งนี้ กลุ่มบริษัทมีบริษัทใหญ่ลำดับสูงสุดตั้งอยู่ในประเทศมาเลเซีย

สำหรับประเทศไทย ได้มีการประกาศใช้พระราชกำหนดภาษีส่วนเพิ่มเมื่อวันที่ 26 ธันวาคม 2567 ซึ่งมีผลบังคับใช้ตั้งแต่วันที่             1 มกราคม 2568 เป็นต้นไป ทั้งนี้ ผลกระทบต่อข้อมูลทางการเงินระหว่างกาลรวมสำหรับงวดสิ้นสุดวันที่ 30 กันยายน 2568 ขึ้นอยู่กับปัจจัยต่าง ๆ เช่น รายได้ ต้นทุน และสิทธิประโยชน์ทางภาษีที่ได้รับ เป็นต้น ปัจจุบัน ฝ่ายบริหารของกลุ่มบริษัทได้มีการมอบหมายให้ผู้เชี่ยวชาญด้านภาษีเข้ามาช่วยเหลือในการประเมินผลกระทบ พบว่าไม่มีผลกระทบจากการประเมินดังกล่าว

ภาระผูกพันและหนี้สินที่อาจเกิดขึ้น

ภาระผูกพันเกี่ยวกับสัญญาบริการบำรุงรักษาเครื่องบิน

ณ วันที่ 30 กันยายน 2568 และวันที่ 31 ธันวาคม 2567 บริษัทย่อยมีภาระผูกพันจากสัญญาบริการบำรุงรักษาเครื่องบินระหว่างบริษัทย่อยกับกิจการที่เกี่ยวข้องกัน และผู้ให้เช่าเครื่องบินรายอื่นโดยบริษัทย่อยตกลงจ่ายค่าบำรุงรักษาเครื่องบินตามอัตราในสกุลเงินดอลลาร์สหรัฐฯตามที่ระบุในสัญญาซึ่งผันแปรตามจำนวนชั่วโมงบินและอายุของเครื่องบินแต่ละลำ

ภาระผูกพันเกี่ยวกับการบริการ

ณ วันที่ 30 กันยายน 2568 บริษัทย่อยมีภาระผูกพันเกี่ยวกับการบริการที่สำคัญ ดังนี้

บริษัทย่อยมีภาระผูกพันเกี่ยวกับการใช้บริการด้านบริหารบุคคล กฎหมายและบริการอื่นกับกิจการที่เกี่ยวข้องกัน 
โดยบริษัทย่อยมีภาระในการจ่ายค่าบริการตามอัตราที่ตกลงกัน ในระหว่างงวดสามเดือนและเก้าเดือนสิ้นสุดวันที่ 
30 กันยายน 2568 บริษัทย่อยมีค่าใช้จ่ายดังกล่าวเป็นจำนวนเงิน 76 ล้านบาทและ 299 ล้านบาท ตามลำดับ 
(30 กันยายน 2567 : 208 ล้านบาทและ 348 ล้านบาท ตามลำดับ)

บริษัทย่อยมีภาระผูกพันเกี่ยวกับการใช้บริการทางด้านการตลาด การจองตั๋วโดยสารและการให้บริการอื่น ๆ กับกิจการที่เกี่ยวข้องกัน โดยบริษัทย่อยมีภาระในการจ่ายค่าบริการแปรผันตามอัตราที่ตกลงกัน ในระหว่างงวดสามเดือนและเก้าเดือนสิ้นสุดวันที่ 30 กันยายน 2568 บริษัทย่อยมีค่าใช้จ่ายภายใต้สัญญาดังกล่าวเป็นจำนวนเงิน 93 ล้านบาทและ 368 ล้านบาท ตามลำดับ (30 กันยายน 2567 : 92 ล้านบาทและ 367 ล้านบาท ตามลำดับ)

บริษัทย่อยมีภาระผูกพันเกี่ยวกับการใช้บริการให้คำปรึกษาและบริหารจัดการด้านข้อมูลกับกิจการที่เกี่ยวข้องกัน 
โดยบริษัทย่อยมีภาระในการจ่ายค่าบริการตามอัตราที่ตกลงกัน

ภาระผูกพันอื่น ๆ

บริษัทย่อยมีจำนวนเงินขั้นต่ำที่ต้องจ่ายในอนาคตภายใต้สัญญาเช่าระยะสั้น สัญญาประกันภัยและสัญญาบริการอื่น ๆ ดังนี้

การค้ำประกัน

ณ วันที่ 30 กันยายน 2568 บริษัทมีภาระค้ำประกันหุ้นกู้ที่ออกโดยบริษัทย่อยเป็นจำนวน 8,779 ล้านบาท               
(31 ธันวาคม 2567 : 6,278 ล้านบาท) ตามที่กล่าวไว้ในหมายเหตุ 14

บริษัทย่อยมีภาระผูกพันจากการค้ำประกันที่เกี่ยวข้องกับค่าใช้จ่ายภาคพื้นดิน ค่าสนับสนุนทางด้านเทคนิค ค่าซื้อผลิตภัณฑ์ปิโตรเลียมและค่าใช้จ่ายที่เกี่ยวกับการบินอื่น ๆ รวมถึงค่าซ่อมแซมบำรุงรักษาเครื่องบิน ซึ่งเป็นปกติของการดำเนินธุรกิจดังต่อไปนี้

คดีฟ้องร้อง

ในระหว่างงวดปัจจุบัน กลุ่มบริษัทไม่มีคดีฟ้องร้องที่มีสาระสำคัญเพิ่มเติมจากที่ได้เปิดเผยไว้ในงบการเงินรวมสำหรับปีสิ้นสุดวันที่ 31 ธันวาคม 2567

ลำดับชั้นของมูลค่ายุติธรรม

ณ วันที่ 30 กันยายน 2568 และวันที่ 31 ธันวาคม 2567 กลุ่มบริษัทมีสินทรัพย์ทางการเงินและหนี้สินทางการเงินในสกุลเงินดอลลาร์สหรัฐฯ และสกุลเงินบาทที่วัดมูลค่าหรือเปิดเผยมูลค่ายุติธรรมซึ่งจัดลำดับชั้นของมูลค่ายุติธรรมเป็นระดับ 2 ดังนี้

ในระหว่างงวดปัจจุบัน กลุ่มบริษัทไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงินและไม่มีการโอนรายการระหว่างลำดับชั้นของมูลค่ายุติธรรม

การจัดประเภทรายการใหม่

ตัวเลขที่เกี่ยวข้องบางรายการของงบการเงินสิ้นสุดวันที่ 31 ธันวาคม 2567 ได้จัดประเภทรายการใหม่ เพื่อให้สอดคล้องกับการ
จัดประเภทรายการในงวดปัจจุบัน การจัดประเภทรายการไม่มีผลกระทบต่อกำไรหรือส่วนของผู้ถือหุ้นตามที่ได้รายงานไว้ ซึ่งมีรายละเอียดดังต่อไปนี้

| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ส่วนงาน           การบินแบบ     มีตารางบินประจำ | ส่วนงาน           การบินแบบเช่าเหมาลำ | ส่วนงานอื่น | รวมส่วนงาน | รายการปรับปรุงและตัดรายการระหว่างกัน | รวม | รวม |

|  |  |  |  |  |  |  |  |

| สำหรับงวดสามเดือนสิ้นสุดวันที่ 30 กันยายน 2568 | สำหรับงวดสามเดือนสิ้นสุดวันที่ 30 กันยายน 2568 |  |  |  |  |  |  |

| รายได้ |  |  |  |  |  |  |  |

| รายได้จากการขายและบริการจากลูกค้าภายนอก |  |  |  |  |  |  |  |

| - ณ เวลาใดเวลาหนึ่ง | 76,096 | - | - | 76,096 | - | 76,096 | 76,096 |

| - ตลอดช่วงระยะเวลา | 9,172,699 | 27,560 | - | 9,200,259 | - | 9,200,259 | 9,200,259 |

| รายได้ระหว่างส่วนงาน |  |  |  |  |  |  |  |

| - ตลอดช่วงระยะเวลา | - | - | 12,500 | 12,500 | (12,500) | - | - |

| รวมรายได้ | 9,248,795 | 27,560 | 12,500 | 9,288,855 | (12,500) | 9,276,355 | 9,276,355 |

|  |  |  |  |  |  |  |  |

| ผลการดำเนินงาน |  |  |  |  |  |  |  |

| กำไร (ขาดทุน) ของส่วนงาน | (1,149,529) | 9,339 | (571) | (1,140,761) | - | (1,140,761) | (1,140,761) |

| รายได้อื่น |  |  |  |  |  | 653,300 | 653,300 |

| กลับรายการค่าเผื่อ |  |  |  |  |  | 1,680 | 1,680 |

| รายได้ทางการเงิน |  |  |  |  |  | 154,016 | 154,016 |

| ต้นทุนทางการเงิน |  |  |  |  |  | (731,372) | (731,372) |

| ขาดทุนก่อนภาษีเงินได้ |  |  |  |  |  | (1,063,137) | (1,063,137) |

| รายได้ภาษีเงินได้ |  |  |  |  |  | 188,390 | 188,390 |

| ขาดทุนสำหรับงวด |  |  |  |  |  | (874,747) | (874,747) |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ส่วนงาน           การบินแบบ     มีตารางบินประจำ | ส่วนงาน           การบินแบบเช่าเหมาลำ | ส่วนงานอื่น | รวมส่วนงาน | รายการปรับปรุงและตัดรายการระหว่างกัน | รวม |

|  |  |  |  |  |  |  |

| สำหรับงวดสามเดือนสิ้นสุดวันที่ 30 กันยายน 2567 | สำหรับงวดสามเดือนสิ้นสุดวันที่ 30 กันยายน 2567 |  |  |  |  |  |

| รายได้ |  |  |  |  |  |  |

| รายได้จากการขายและ บริการจากลูกค้าภายนอก |  |  |  |  |  |  |

| - ณ เวลาใดเวลาหนึ่ง | 123,801 | 127 | - | 123,928 | - | 123,928 |

| - ตลอดช่วงระยะเวลา | 10,768,764 | 38,346 | - | 10,807,110 | - | 10,807,110 |

| รายได้ระหว่างส่วนงาน |  |  |  |  |  |  |

| - ตลอดช่วงระยะเวลา | - | - | 6,250 | 6,250 | (6,250) | - |

| รวมรายได้ | 10,892,565 | 38,473 | 6,250 | 10,937,288 | (6,250) | 10,931,038 |

|  |  |  |  |  |  |  |

| ผลการดำเนินงาน |  |  |  |  |  |  |

| กำไร (ขาดทุน) ของส่วนงาน | 428,597 | 13,613 | (1,418) | 440,792 | - | 440,792 |

| รายได้อื่น |  |  |  |  |  | 4,391,124 |

| กลับรายการค่าเผื่อ |  |  |  |  |  | 57,636 |

| รายได้ทางการเงิน |  |  |  |  |  | 17,100 |

| ต้นทุนทางการเงิน |  |  |  |  |  | (652,479) |

| กำไรก่อนภาษีเงินได้ |  |  |  |  |  | 4,254,173 |

| ค่าใช้จ่ายภาษีเงินได้ |  |  |  |  |  | (807,795) |

| กำไรสำหรับงวด |  |  |  |  |  | 3,446,378 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ส่วนงาน           การบินแบบ     มีตารางบินประจำ | ส่วนงาน           การบินแบบเช่าเหมาลำ | ส่วนงานอื่น | รวมส่วนงาน | รายการปรับปรุงและตัดรายการระหว่างกัน | รวม |

|  |  |  |  |  |  |  |

| สำหรับงวดเก้าเดือนสิ้นสุดวันที่ 30 กันยายน 2568 | สำหรับงวดเก้าเดือนสิ้นสุดวันที่ 30 กันยายน 2568 |  |  |  |  |  |

| รายได้ |  |  |  |  |  |  |

| รายได้จากการขายและบริการจากลูกค้าภายนอก |  |  |  |  |  |  |

| - ณ เวลาใดเวลาหนึ่ง | 302,770 | 68 | - | 302,838 | - | 302,838 |

| - ตลอดช่วงระยะเวลา | 31,975,776 | 42,926 | - | 32,018,702 | - | 32,018,702 |

| รายได้ระหว่างส่วนงาน |  |  |  |  |  |  |

| - ตลอดช่วงระยะเวลา | - | - | 18,750 | 18,750 | (18,750) | - |

| รวมรายได้ | 32,278,546 | 42,994 | 18,750 | 32,340,290 | (18,750) | 32,321,540 |

|  |  |  |  |  |  |  |

| ผลการดำเนินงาน |  |  |  |  |  |  |

| กำไร (ขาดทุน) ของส่วนงาน | 113,948 | 14,158 | (1,311) | 126,795 | - | 126,795 |

| รายได้อื่น |  |  |  |  |  | 2,511,779 |

| ค่าใช้จ่ายอื่น |  |  |  |  |  | (59,644) |

| รายได้ทางการเงิน |  |  |  |  |  | 275,645 |

| ต้นทุนทางการเงิน |  |  |  |  |  | (2,111,049) |

| กำไรก่อนภาษีเงินได้ |  |  |  |  |  | 743,526 |

| ค่าใช้จ่ายภาษีเงินได้ |  |  |  |  |  | (16,819) |

| กำไรสำหรับงวด |  |  |  |  |  | 726,707 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ส่วนงาน           การบินแบบ     มีตารางบินประจำ | ส่วนงาน           การบินแบบเช่าเหมาลำ | ส่วนงานอื่น | รวมส่วนงาน | รายการปรับปรุงและตัดรายการระหว่างกัน | รวม |

|  |  |  |  |  |  |  |

| สำหรับงวดเก้าเดือนสิ้นสุดวันที่ 30 กันยายน 2567 | สำหรับงวดเก้าเดือนสิ้นสุดวันที่ 30 กันยายน 2567 |  |  |  |  |  |

| รายได้ |  |  |  |  |  |  |

| รายได้จากการขายและ                บริการจากลูกค้าภายนอก |  |  |  |  |  |  |

| - ณ เวลาใดเวลาหนึ่ง | 365,537 | 292 | - | 365,829 | - | 365,829 |

| - ตลอดช่วงระยะเวลา | 35,736,860 | 107,196 | - | 35,844,056 | - | 35,844,056 |

| รายได้ระหว่างส่วนงาน |  |  |  |  |  |  |

| - ตลอดช่วงระยะเวลา | - | - | 18,750 | 18,750 | (18,750) | - |

| รวมรายได้ | 36,102,397 | 107,488 | 18,750 | 36,228,635 | (18,750) | 36,209,885 |

|  |  |  |  |  |  |  |

| ผลการดำเนินงาน |  |  |  |  |  |  |

| กำไร (ขาดทุน) ของส่วนงาน | 3,172,953 | 41,315 | (2,428) | 3,211,840 | - | 3,211,840 |

| รายได้อื่น |  |  |  |  |  | 2,522,057 |

| ค่าใช้จ่ายอื่น |  |  |  |  |  | (36,996) |

| รายได้ทางการเงิน |  |  |  |  |  | 39,830 |

| ต้นทุนทางการเงิน |  |  |  |  |  | (1,913,836) |

| กำไรก่อนภาษีเงินได้ |  |  |  |  |  | 3,822,895 |

| ค่าใช้จ่ายภาษีเงินได้ |  |  |  |  |  | (701,540) |

| กำไรสำหรับงวด |  |  |  |  |  | 3,121,355 |



| (หน่วย : ล้านบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

|  |  |  |  |  |

| รายการธุรกิจกับบริษัทย่อย |  |  |  |  |

| รายได้ค่าบริหารจัดการ | - | - | 7 | 7 |

|  |  |  |  |  |

| รายการธุรกิจกับกิจการที่เกี่ยวข้องกัน |  |  |  |  |

| รายได้ค่าขนส่ง | 36 | 52 | - | - |

| รายได้ทางการเงิน | 141 | - | - | - |

| ค่าเช่าเครื่องบินและเครื่องยนต์เครื่องบิน | 438 | 295 | - | - |

| ค่าซ่อมแซมและบำรุงรักษาเครื่องบิน | 252 | 503 | - | - |

| ค่าบริหารจัดการ | 131 | 157 | - | - |

| ค่าธรรมเนียมการให้บริการ | 92 | 92 | - | - |

| ค่าใช้จ่ายพนักงานและบริการอื่น ๆ | 76 | 208 | - | - |

| ค่าธรรมเนียมการจองตั๋ว | 36 | 35 | - | - |

| ค่าใช้จ่ายโปรแกรมสิทธิพิเศษแก่ลูกค้า | 20 | 15 | - | - |

| ค่าบริการภาคพื้นดิน | 17 | 26 | - | - |



| (หน่วย : ล้านบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

|  |  |  |  |  |

| รายการธุรกิจกับบริษัทย่อย |  |  |  |  |

| รายได้ค่าบริหารจัดการ | - | - | 19 | 19 |

|  |  |  |  |  |

| รายการธุรกิจกับกิจการที่เกี่ยวข้องกัน |  |  |  |  |

| รายได้ค่าขนส่ง | 112 | 148 | - | - |

| รายได้ทางการเงิน | 239 | - | - | - |

| ค่าเช่าเครื่องบินและเครื่องยนต์เครื่องบิน | 1,244 | 686 | - | - |

| ค่าซ่อมแซมและบำรุงรักษาเครื่องบิน | 1,145 | 1,652 | - | - |

| ค่าบริหารจัดการ | 455 | 449 | - | - |

| ค่าธรรมเนียมการให้บริการ | 368 | 367 | - | - |

| ค่าใช้จ่ายพนักงานและบริการอื่น ๆ | 299 | 348 | - | - |

| ค่าธรรมเนียมการจองตั๋ว | 115 | 118 | - | - |

| ค่าบริการภาคพื้นดิน | 54 | 71 | - | - |

| ค่าใช้จ่ายโปรแกรมสิทธิพิเศษแก่ลูกค้า | 53 | 45 | - | - |



|  |  |  |  |  |

| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  |  |  |  |

| ลูกหนี้หมุนเวียนอื่นกิจการที่เกี่ยวข้องกัน |  |  |  |  |

| บริษัทย่อย | - | - | 60,692 | 100,817 |

| บริษัทที่เกี่ยวข้องกัน (มีผู้ถือหุ้นและ/หรือกรรมการร่วมกัน) | 8,989,672 | 9,697,374 | 642 | 642 |

| ลูกหนี้สำหรับหักค่าบำรุงรักษาเครื่องบิน | 892,731 | 704,536 | - | - |

|  | 9,882,403 | 10,401,910 | 61,334 | 101,459 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (140,793) | (143,902) | - | - |

| ลูกหนี้หมุนเวียนอื่นกิจการที่เกี่ยวข้องกัน - สุทธิ | 9,741,610 | 10,258,008 | 61,334 | 101,459 |

|  |  |  |  |  |

|  |  |  |  |  |

| สินทรัพย์ทางการเงินหมุนเวียนอื่น |  |  |  |  |

| เงินมัดจำการเช่าเครื่องบิน |  |  |  |  |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 6,427 | 6,766 | - | - |

|  |  |  |  |  |

| สินทรัพย์ทางการเงินไม่หมุนเวียนอื่น |  |  |  |  |

| เงินมัดจำการเช่าเครื่องบิน |  |  |  |  |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 437,525 | 288,484 | - | - |

|  |  |  |  |  |

| เงินมัดจำอื่น |  |  |  |  |

| บริษัทที่เกี่ยวข้องกัน (มีกรรมการร่วมกัน) | 20,000 | 20,000 | - | - |

| รวม | 457,525 | 308,484 | - | - |

|  |  |  |  |  |

| เงินสำรองบำรุงรักษาเครื่องบิน (หมายเหตุ 9) |  |  |  |  |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 1,258,095 | 1,585,254 | - | - |

|  |  |  |  |  |

| เจ้าหนี้หมุนเวียนอื่นกิจการที่เกี่ยวข้องกัน |  |  |  |  |

| บริษัทที่เกี่ยวข้องกัน (มีผู้ถือหุ้นและ/หรือกรรมการร่วมกัน) | 3,280,167 | 1,640,552 | - | - |

|  |  |  |  |  |

| หนี้สินตามสัญญาเช่า (หมายเหตุ 15) |  |  |  |  |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 9,656,234 | 7,014,622 | - | - |

|  |  |  |  |  |

| กรรมการและผู้บริหารสำคัญ |  |  |  |  |

| ประมาณการหนี้สินไม่หมุนเวียนสำหรับผลประโยชน์พนักงาน | 58,436 | 62,215 | - | - |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

|  |  |  |  |  |

| ผลประโยชน์ระยะสั้น | 36,072 | 30,181 | 3,820 | 2,700 |

| ผลประโยชน์หลังออกจากงาน | 1,268 | 1,697 | - | - |

| ผลประโยชน์ระยะยาวอื่น | 2 | 8 | - | - |

| รวม | 37,342 | 31,886 | 3,820 | 2,700 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

|  |  |  |  |  |

| ผลประโยชน์ระยะสั้น | 101,990 | 86,728 | 10,000 | 8,260 |

| ผลประโยชน์หลังออกจากงาน | 3,804 | 5,095 | - | - |

| ผลประโยชน์ระยะยาวอื่น | 7 | 22 | - | - |

| รวม | 105,801 | 91,845 | 10,000 | 8,260 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 30 กันยายน 2568 | 31 ธันวาคม 2567 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  |  |  |  |  |

| ลูกหนี้การค้า |  |  |  |  |  |

| ยังไม่ถึงกำหนดชำระ | 227,800 | 176,745 | 176,745 | - | - |

| ค้างชำระ |  |  |  |  |  |

| ไม่เกิน 3 เดือน | 49,340 | 20,526 | 20,526 | - | - |

| 3 - 6 เดือน | 2,782 | 18,946 | 18,946 | - | - |

| 6 - 12 เดือน | 3,540 | 2,863 | 2,863 | - | - |

| มากกว่า 12 เดือน | 11,932 | 59,149 | 59,149 | - | - |

| รวม | 295,394 | 278,229 | 278,229 | - | - |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (14,912) | (66,987) | (66,987) | - | - |

| ลูกหนี้การค้า - สุทธิ | 280,482 | 211,242 | 211,242 | - | - |

|  |  |  |  |  |  |

| ลูกหนี้หมุนเวียนอื่น |  |  |  |  |  |

| ค่าบำรุงรักษาเครื่องบินรอเบิกคืน | 766,474 | 933,438 | 933,438 | - | - |

| ลูกหนี้กรมสรรพากร | 65,540 | 56,315 | 56,315 | 1,081 | 2,248 |

| อื่น ๆ | 43,798 | 39,341 | 39,341 | - | 450 |

| รวม | 875,812 | 1,029,094 | 1,029,094 | 1,081 | 2,698 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | - | (12,500) | (12,500) | - | - |

| ลูกหนี้หมุนเวียนอื่น - สุทธิ | 875,812 | 1,016,594 | 1,016,594 | 1,081 | 2,698 |

| ลูกหนี้การค้าและลูกหนี้หมุนเวียนอื่น - สุทธิ | 1,156,294 | 1,227,836 | 1,227,836 | 1,081 | 2,698 |



|  | ทุนชำระแล้ว | ทุนชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน |

| บริษัท | 30 กันยายน 2568 | 31 ธันวาคม2567 | 30 กันยายน 2568 | 31 ธันวาคม2567 | 30 กันยายน2568 | 31 ธันวาคม2567 |

|  | (พันบาท) | (พันบาท) | (ร้อยละ) | (ร้อยละ) | (พันบาท) | (พันบาท) |

|  |  |  |  |  |  |  |

| บริษัท ไทยแอร์เอเชีย จำกัด | 1,003,970 | 967,970 | 99.99 | 99.99 | 16,921,032 | 16,885,032 |

|  |  |  |  |  |  |  |

| บริษัทย่อยที่ถือหุ้นโดยบริษัท ไทยแอร์เอเชีย จำกัด | บริษัทย่อยที่ถือหุ้นโดยบริษัท ไทยแอร์เอเชีย จำกัด | บริษัทย่อยที่ถือหุ้นโดยบริษัท ไทยแอร์เอเชีย จำกัด |  |  |  |  |

| บริษัท เอเชีย เอวิเอชั่น เซ็นเตอร์ จำกัด | 2,500 | 2,500 | 99.99 | 99.99 | 2,500 | 2,500 |



| (หน่วย : พันบาท) | ข้อมูลทางการเงินรวม |

|  |  |

| มูลค่าสุทธิตามบัญชี ณ วันที่ 1 มกราคม 2568 | 1,585,254 |

| จ่ายเงินสำรองบำรุงรักษาเครื่องบิน | 96,213 |

| โอนออกไปที่ดิน อาคาร เครื่องบิน ส่วนปรับปรุงอาคารเช่าและอุปกรณ์ | (423,372) |

| มูลค่าสุทธิตามบัญชี ณ วันที่ 30 กันยายน 2568 | 1,258,095 |



| (หน่วย : พันบาท) | ข้อมูลทางการเงินรวม |

|  |  |

| มูลค่าสุทธิตามบัญชี ณ วันที่ 1 มกราคม 2568 | 4,336,703 |

| รับโอนจากเงินสำรองบำรุงรักษาเครื่องบิน | 423,372 |

| รับโอนจากสินทรัพย์สิทธิการใช้ | 1,007,453 |

| ซื้อเพิ่ม - ราคาทุน | 305,489 |

| จำหน่ายและตัดจำหน่าย - มูลค่าสุทธิตามบัญชี ณ วันที่จำหน่ายและตัดจำหน่าย | (1,529) |

| ค่าเสื่อมราคาสำหรับงวด | (336,642) |

| มูลค่าสุทธิตามบัญชี ณ วันที่ 30 กันยายน 2568 | 5,734,846 |



| (หน่วย : พันบาท) | ข้อมูลทางการเงินรวม |

|  |  |

| มูลค่าสุทธิตามบัญชี ณ วันที่ 1 มกราคม 2568 | 26,022,841 |

| เพิ่มขึ้นจากการทำสัญญาเช่าใหม่ในระหว่างงวด | 4,350,096 |

| เพิ่มขึ้นจากการวัดมูลค่าสัญญาเช่าใหม่ | 346,800 |

| โอนไปเป็นที่ดิน อาคาร เครื่องบิน ส่วนปรับปรุงอาคารเช่าและอุปกรณ์ | (1,007,453) |

| ค่าเสื่อมราคาสำหรับงวด | (3,232,008) |

| มูลค่าสุทธิตามบัญชี ณ วันที่ 30 กันยายน 2568 | 26,480,276 |



| (หน่วย : พันบาท) | ข้อมูลทางการเงินรวม |

|  |  |

| ภายใน 1 ปี | 15,324 |

| มากกว่า 1 ปี แต่ไม่เกิน 5 ปี | 61,907 |

| มากกว่า 5 ปี | 107,840 |

| รวม | 185,071 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | 30 กันยายน 2568 |  | 31 ธันวาคม 2567 |

|  |  |  |  |

| เงินกู้ยืมระยะยาวจากสถาบันการเงินส่วนที่ถึงกำหนดชำระภายในหนึ่งปี | 729,074 |  | 1,472,403 |

| หัก ค่าธรรมเนียมการกู้ยืมรอการตัดบัญชี | (3,453) |  | (6,510) |

| เงินกู้ยืมส่วนที่ถึงกำหนดชำระภายในหนึ่งปี - สุทธิ | 725,621 |  | 1,465,893 |

|  |  |  |  |

| เงินกู้ยืมระยะยาวจากสถาบันการเงินส่วนที่ยังไม่ถึงกำหนดชำระภายในหนึ่งปี | 1,005,254 |  | 1,062,566 |

| หัก ค่าธรรมเนียมการกู้ยืมรอการตัดบัญชี | (854) |  | (2,016) |

| เงินกู้ยืมส่วนที่ยังไม่ถึงกำหนดชำระภายในหนึ่งปี - สุทธิ | 1,004,400 |  | 1,060,550 |

| รวมเงินกู้ยืมระยะยาวจากสถาบันการเงิน | 1,730,021 |  | 2,526,443 |



| (หน่วย : พันบาท) | ข้อมูลทางการเงินรวม |

|  |  |

| ยอดคงเหลือ ณ วันที่ 1 มกราคม 2568 | 2,526,443 |

| กู้เงินเพิ่มระหว่างงวด | 650,000 |

| จ่ายค่าธรรมเนียมการกู้ยืมเงิน | (650) |

| ตัดจำหน่ายค่าธรรมเนียมการกู้ยืม | 4,868 |

| จ่ายคืนเงินกู้ยืมระยะยาว | (1,450,640) |

| ยอดคงเหลือ ณ วันที่ 30 กันยายน 2568 | 1,730,021 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | 30 กันยายน 2568 |  | 31 ธันวาคม 2567 |

|  |  |  |  |

| หุ้นกู้ระยะยาวส่วนที่ถึงกำหนดชำระภายในหนึ่งปี | 1,200,000 |  | 1,500,000 |

| หัก ค่าใช้จ่ายในการออกหุ้นกู้รอการตัดบัญชี | (3,133) |  | (2,961) |

| หุ้นกู้ระยะยาวส่วนที่ถึงกำหนดชำระภายในหนึ่งปี - สุทธิ | 1,196,867 |  | 1,497,039 |

|  |  |  |  |

| หุ้นกู้ระยะยาวส่วนที่ยังไม่ถึงกำหนดชำระภายในหนึ่งปี | 7,650,000 |  | 4,200,000 |

| หัก ค่าใช้จ่ายในการออกหุ้นกู้รอการตัดบัญชี | (63,931) |  | (35,824) |

| หุ้นกู้ระยะยาวส่วนที่ยังไม่ถึงกำหนดชำระภายในหนึ่งปี - สุทธิ | 7,586,069 |  | 4,164,176 |

| รวมหุ้นกู้ระยะยาว | 8,782,936 |  | 5,661,215 |



| (หน่วย : พันบาท) | ข้อมูลทางการเงินรวม |

|  |  |

| ยอดคงเหลือ ณ วันที่ 1 มกราคม 2568 | 5,661,215 |

| ออกหุ้นกู้ในระหว่างงวด | 4,650,000 |

| จ่ายคืนหุ้นกู้ระยะยาว | (1,500,000) |

| จ่ายค่าธรรมเนียมการออกหุ้นกู้ | (51,464) |

| ตัดจำหน่ายค่าธรรมเนียมการออกหุ้นกู้ | 23,185 |

| ยอดคงเหลือ ณ วันที่ 30 กันยายน 2568 | 8,782,936 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | 30 กันยายน 2568 |  | 31 ธันวาคม 2567 |

|  |  |  |  |

| หนี้สินตามสัญญาเช่า | 40,967,217 |  | 43,442,762 |

| หัก ดอกเบี้ยรอการตัดบัญชี | (8,123,788) |  | (8,379,156) |

|  | 32,843,429 |  | 35,063,606 |

| หัก ส่วนที่ถึงกำหนดชำระภายในหนึ่งปี | (5,447,711) |  | (6,922,780) |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | 27,395,718 |  | 28,140,826 |



| (หน่วย : พันบาท) |  | ข้อมูลทางการเงินรวม |

|  |  |  |

| ยอดคงเหลือ ณ วันที่ 1 มกราคม 2568 |  | 35,063,606 |

| เพิ่มขึ้นจากการทำสัญญาเช่าใหม่ในระหว่างงวด |  | 4,258,149 |

| เพิ่มขึ้นจากการวัดมูลค่าสัญญาเช่าใหม่ |  | 346,800 |

| ชำระหนี้สินตามสัญญาเช่าระหว่างงวด |  | (6,553,686) |

| ตัดจำหน่ายดอกเบี้ยรอการตัดบัญชี |  | 1,473,045 |

| ผลต่างจากอัตราแลกเปลี่ยน |  | (1,744,485) |

| ยอดคงเหลือ ณ วันที่ 30 กันยายน 2568 |  | 32,843,429 |



| (หน่วย : พันบาท) | ข้อมูลทางการเงินรวม |

|  | 30 กันยายน 2568 |

| จ่ายชำระ |  |

| ภายใน 1 ปี | 258,938 |

| มากกว่า 1 ปี แต่ไม่เกิน 5 ปี | 114,747 |

| รวม | 373,685 |



| (หน่วย : ล้าน) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | 30 กันยายน 2568 | 30 กันยายน 2568 | 30 กันยายน 2568 | 30 กันยายน 2568 | 31 ธันวาคม 2567 | 31 ธันวาคม 2567 | 31 ธันวาคม 2567 | 31 ธันวาคม 2567 |

|  | ดอลลาร์สหรัฐฯ | ดอลลาร์สิงคโปร์ | อินเดียรูปี | บาท | ดอลลาร์สหรัฐฯ | ดอลลาร์สิงคโปร์ | อินเดียรูปี | บาท |

|  |  |  |  |  |  |  |  |  |

| หนังสือค้ำประกันสำหรับค่าใช้จ่ายเกี่ยวกับการปฏิบัติการบิน | 1.83 | 5.00 | 278.00 | 14.77 | 1.74 | 10.00 | 110.06 | 14.77 |

| หนังสือค้ำประกันสำหรับกองทุนซ่อมแซมบำรุงรักษาเครื่องบิน | 1.28 | - | - | - | 1.28 | - | - | - |

| รวม | 3.11 | 5.00 | 278.00 | 14.77 | 3.02 | 10.00 | 110.06 | 14.77 |

| รวมเทียบเท่าเป็นสกุลเงินบาท | 100.74 | 126.38 | 109.67 | 14.77 | 103.03 | 253.32 | 47.37 | 14.77 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม |

|  | 30 กันยายน 2568 | 31 ธันวาคม 2567 |

|  |  |  |

| สินทรัพย์ทางการเงินที่วัดมูลค่าหรือเปิดเผยมูลค่ายุติธรรม |  |  |

| ตราสารอนุพันธ์ |  |  |

| สัญญาแลกเปลี่ยนเงินตราต่างประเทศล่วงหน้า | - | 17,572 |

|  |  |  |

| หนี้สินทางการเงินที่วัดมูลค่าหรือเปิดเผยมูลค่ายุติธรรม |  |  |

| ตราสารอนุพันธ์ |  |  |

| สัญญาแลกเปลี่ยนเงินตราต่างประเทศล่วงหน้า | 51,196 | - |

| สัญญาแลกเปลี่ยนอัตราดอกเบี้ย | - | 10 |

| เงินกู้ยืมระยะยาวจากสถาบันการเงิน | 1,730,021 | 2,526,443 |

| หุ้นกู้ระยะยาว | 8,965,676 | 5,770,812 |



| (หน่วย : พันบาท) | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ตามที่รายงาน ไว้เดิม |  | การจัดประเภทรายการ |  | จัดประเภท รายการใหม่ |

|  |  |  |  |  |  |

| งบฐานะการเงิน |  |  |  |  |  |

| ลูกหนี้การค้าและลูกหนี้หมุนเวียนอื่น | 1,354,185 |  | (126,349) |  | 1,227,836 |

| สินทรัพย์หมุนเวียนอื่น | - |  | 126,349 |  | 126,349 |

| ค่าใช้จ่ายจ่ายล่วงหน้า | 1,035,837 |  | (405,957) |  | 629,880 |

| ค่าใช้จ่ายค้างจ่าย | 8,561,508 |  | (405,957) |  | 8,155,551 |